EA ลบ 4% โบรกแนะ “ซื้อ” มองผลงานครึ่งปีหลังเด่น บุ๊กส่งมอบรถบัส 100 คัน
EA ลบ 4% สวนโบรกแนะ “ซื้อ” มองผลงานครึ่งปีหลังเด่น บุ๊กส่งมอบรถบัส 100 คัน – รีไฟแนนซ์หนี้ 2 หมื่นลบ.หนุนดอกเบี้ยลดลง
EA ลบ 4% สวนโบรกแนะ “ซื้อ” มองผลงานครึ่งปีหลังเด่น บุ๊กส่งมอบรถบัส 100 คัน – รีไฟแนนซ์หนี้ 2 หมื่นลบ.หนุนดอกเบี้ยลดลง
13 ก.ย. 2564

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 14.35 น. อยู่ที่ระดับ 64.75 บาท ลบ 2.75 บาท หรือ 4.07% สูงสุดที่ระดับ 68.50 บาท ต่ำสุดที่ระดับ 64.25 บาท ด้วยมูลค่าการซื้อขาย 1.99 พันล้านบาท

ด้าน บล.เมย์แบงก์ กิมเอ็ง ระบุในบทวิเคราะห์ แนะนำ “ซื้อ” มองแนวโน้มครึ่งหลังของปี 64 จะดีกว่าครึ่งปีแรก โดยคาดว่ากำไรไตรมาส 3/64 จะไต่ขึ้นจาก Low season ได้จาก (1) แผนการส่งมอบรถบัส 100 คัน (ล่าสุดส่งไปแล้ว 48 คัน) คิดเป็นส่วนเพิ่มของรายได้ราว 15% หรือ กำไรส่วนเพิ่มราว 5-10% จากฐานกำไรเดิม และอีก 400 คันในไตรมาส 4/64 ที่อยู่ระหว่างเจรจาขั้นตอนสุดท้าย (2) EA กำลัง refinance หนี้ 2 หมื่นล้านบาท คาดประหยัดภาระดอกเบี้ยได้ 70 ล้านบาท / ไตรมาส
และ (3) EA กำลังทยอยเปลี่ยนแผงโซลาร์ทดแทนของเดิม 200MW จากกำลังการผลิตตามสัญญา 278MW ผู้บริหารคาดผลผลิตไฟฟ้าจะเพิ่มสุทธิ 10 % ในช่วงต้นไตรมาส 4/64 ซึ่งแม้ว่าการเริ่ม COD โรงผลิตแบตฯจะล่าช้าข้ามไปไตรมาส 4/64 และจะเกิดค่าเสื่อมเข้ามารบกวน แต่ ผู้บริหารมองว่าไม่มีนัยสำคัญ